คณะรัฐมนตรี เห็นชอบแต่งตั้งข้าราชการให้ดำรงตำแหน่งในหลายกระทรวง
คณะรัฐมนตรี เห็นชอบแต่งตั้งข้าราชการให้ดำรงตำแหน่งในหลายกระทรวงที่ประชุมคณะรัฐมนตรีมีมติเห็นชอบแต่งตั้ง นายธีรภัทร ประยูรสิทธิ ผู้ตรวจราชการพิเศษ ดำรงตำแหน่งปลัดสำนักนายกรัฐมนตรี พลตำรวจตรี ปรีชา เจริญสหายานนท์ รองเลขาธิการคณะกรรมการ?ป้องกันและปราบปรามการฟอกเงิน ดำรงตำแหน่งเลขาธิการคณะกรรมการ?ป้องกันและปราบปรามการฟอกเงิน  นายประทีป เพ็งตะโก ผู้ตรวจราชการกระทรวงวัฒนธรรม ดำรงตำแหน่งอธิบดีกรมศิลปากร กระทรวงมหาดไทย ขณะที่ได้มีการปรับโยกย้ายข้าราชการสังกัดกระทรวงมหาดไทย ตามรัฐมนตรีว่าการกระทรวงมหาดไทยเสนอ ให้นายมณฑล สุดประเสริฐ พ้นจากตำแหน่งอธิบดีกรมโยธาธิการและผังเมือง ไปดำรงตำแหน่งอธิบดีกรมป้องกันและบรรเทาสาธารณภัย สลับกับนายชยพล ธิติศักดิ์ อธิบดีกรมป้องกันและบรรเทาสาธารณภัย ที่ไปดำรงตำแหน่งอธิบดีกรมโยธาธิการและผังเมืองแทน นอกจากนี้ ให้นายกฤษณ์ คงเมือง รองผู้ว่าราชการจังหวัดเพชรบูรณ์  นายทรงพล ใจกริ่ม รองผู้ว่าราชการจังหวัดศรีสะเกษ ไปนั่งตำแหน่งผู้ตรวจราชการ  นายทวีป บุตรโพธิ์ รองอธิบดีกรมการพัฒนาชุมชน  นายนิวัฒน์ รุ่งสาคร รองอธิบดีกรมการปกครอง  นายภิญโญ ประกอบผล รองผู้ว่าราชการจังหวัดนครปฐม  นายราชิต สุดพุ่ม รองผู้ว่าราชการจังหวัดสงขลา และนายอำพล อังคภากรณ์กุล รองผู้ว่าราชการจังหวัดนนทบุรี ไปดำรงตำแหน่งผู้ตรวจราชการกระทรวง สำนักงานปลัดกระทรวง และแต่งตั้งให้นายชัยสิทธิ์ พานิชพงศ์ รองผู้ว่าราชการจังหวัดสุรินทร์ ดำรงตำแหน่งผู้ว่าราชการจังหวัดยะลา นายสมเจตน์ จงศุภวิศาลกิจ รองผู้ว่าราชการจังหวัดกาญจนบุรี ดำรงตำแหน่งผู้ว่าราชการจังหวัดหนองบัวลำภูขณะเดียวกันที่ประชุมคณะรัฐมนตรี ยังมีมติโยกย้ายตำแหน่งข้าราชการสังกัดกระทรวงเกษตรและสหกรณ์ โดยให้นายมนัส กำเนิดมณี รองอธิบดีกรมชลประทาน และนายฉันทานนท์ วรรณเขจร รองเลขาธิการสำนักงานเศรษฐกิจการเกษตร ไปดำรงตำแหน่งผู้ตรวจราชการกระทรวง สำนกงานปลัดกระทรวง พร้อมแต่งตั้งให้นายวสันต์ นุ้ยภิรมย์ รองอธิบกรมหม่อนไหม ดำรงตำแหน่งอธิบดีกรมหม่อนไหม และแต่งตั้งนายระพีภัทร์ จันทรศรีวงศ์ ผู้ช่วยปลัดกระทรวง ดำรงตำแหน่งเลขาธิการสำนักงานเศรษฐกิจการเกษตร โดยหลังจากนี้นายกรัฐมนตรีจะนำรายชื่อขึ้นทูลเกล้าฯ และจะให้มีผลตั้งแต่วันที่ 1 ตุลาคมเป็นต้นไป